Oslo sporveier (i dag Ruter) har tidligere foreslått buss over Dalehaugen – Enebakkveien forbi Kværnerbyen. Forslaget ble blant annet luftet i forbindelse med argumentasjonen for bygging av Galgebergforbindelsen (åpnet 2001). En slik linje vil kunne betjene Kværnerbyen (og Kværner stasjon) fra nord. I 2005 gjorde Gamle Oslos bydelsutvalg enstemmig vedtak om å legge en kollektiv tverrforbindelse over Lodalen — mellom Galgeberg og Ekebergskrenten. Tverrforbindelsen ble tatt videre av bydel Gamle Oslos ti vel og interesseforeninger i 2008. Tverrforbindelse vil betjene Kværnerbyen (og Kværner stasjon) fra vest.